สมจิตร จงจอหอ

พันโท สมจิตร จงจอหอ เป็นนักกีฬามวยสากลสมัครเล่นและนายทหาร เจ้าของเหรียญทองโอลิมปิก เหรียญทองเอเชียนเกมส์ 2 สมัย เหรียญทองซีเกมส์ 3 สมัย และได้รับเกียรติให้เป็นผู้เชิญธงชาติไทย นำคณะนักกีฬาทีมชาติไทย ในพิธีปิดโอลิมปิกเกมส์ ครั้งที่ 26

**ประวัติ**
สมจิตร จงจอหอ มีชื่อเล่นว่า "น้อย" เกิดเมื่อวันที่ 19 มกราคม พ.ศ. 2518 ที่ ตำบลจอหอ อำเภอเมืองนครราชสีมา​ จังหวัดนครราชสีมา เป็นบุตรของ นายเช้า และ นางฝ้าย จงจอหอ  หลังจากนั้นย้ายภูมิลำเนาตาม บิดา มารดา ไปอยู่และเติบโตที่ อำเภอโนนสุวรรณ จังหวัดบุรีรัมย์ ปัจจุบันย้ายกลับมาอยู่ที่จังหวัดนครราชสีมา

**การศึกษา**
สมจิตรจบจากสถาบันการพลศึกษา วิทยาเขตสุโขทัย ได้รับเหรียญทองจากการแข่งขันมวยรายการต่าง ๆ มากมาย อาทิ เวิลด์แชมเปียนชิพ, มวยทหารโลก, เอเชียนเกมส์ โดยก่อนชกมวยสากลสมัครเล่น สมจิตรเคยเป็นนักมวยไทยมาก่อน ใช้ชื่อว่า "ศิลาชัย ว.ปรีชา" นอกจากนี้แล้วได้ยังรับปริญญาปรัชญาดุษฎีบัณฑิตกิตติมศักดิ์ สาขาศึกษาศาสตร์ จากมหาวิทยาลัยรามคำแหงอีกด้วย
สมจิตร ได้รับการคาดหมายให้เป็นตัวเต็งในการแข่งขันโอลิมปิกฤดูร้อน 2004 และเอเชียนเกมส์ 2006 แต่ไม่สามารถคว้าเหรียญรางวัลได้ตามคาด ทำให้สมจิตรเกิดความท้อแท้ใจ จนเกิดความคิดจะแขวนนวมถึง 2 ครั้ง แต่ท้ายที่สุดก็กลับมาตั้งต้นพยายามใหม่
หลังจากนั้น ในการแข่งขันโอลิมปิกฤดูร้อน 2008 สามารถคว้าเหรียญทองจากการแข่งขันในรุ่น 51 กิโลกรัม ได้สำเร็จ โดยชนะอันดริส ลาฟฟิตา นักมวยชาวคิวบา ที่สมจิตรเคยแพ้ เมื่อครั้งแข่งขันเวิลด์แชมเปียนชิพ เมื่อปี พ.ศ. 2548
สมจิตรเคยรับหน้าที่เป็นพิธีกรในรายการ เช้านี้...ที่หมอชิต และรับงานบันเทิงเป็นครั้งคราว

**ชีวิตส่วนตัวและชีวิตครอบครัว**
สมจิตร จงจอหอ สมรสกับ นางศศิธร (อุ๋ม) (นามสกุลเดิม : เนาว์ประเสริฐ) มีบุตรด้วยกัน 2 คน ชื่อ อภิภู จงจอหอ (ชื่อเล่น : กำปั้น) และ พิชามญธุ์ จงจอหอ (ชื่อเล่น : จันทร์เจ้า) สมจิตร จงจอหอ     มีหลานสาว1คน (ชื่อเล่น สตาร์) วีรสุดา จงจอหอ

**ธุรกิจส่วนตัว**
เมื่อปี พ.ศ. 2558 สมจิตรได้ตั้งค่ายมวยเป็นของตัวเอง ในชื่อ "สมจิตรยิม" เปิดสอนมวยไทยแก่เยาวชนและผู้ที่สนใจ ที่จังหวัดนครราชสีมา รวมถึงยังมีนักมวยชื่อดังในสังกัดค่ายดังกล่าว คือ ปวริศ สมจิตรยิม

**ผลงาน**

**โอลิมปิก**
เอเธนส์ 2004 
*ชนะ คิม กี-ซุก (เกาหลีใต้) 22-12
*แพ้ ยูริออคิส แกมบัว (คิวบา) 21-26
ปักกิ่ง 2008
*ชนะ เอ็ดดี วาเลนซูเอลา (กัวเตมาลา) 6-1
*ชนะ ซาเมียร์ แมมมาดอฟ (อาร์เซอร์ไบจาน) 10-2
*ชนะ อันวาร์ ยูนูซอฟ (ทาจิกิสถาน) 8-1
*ชนะ วินเซนโซ พิคาดี (อิตาลี) 7-1
*ชนะ อันดริส ลาฟฟิตา (คิวบา) 8-2

**กีฬา**
 เหรียญทอง กรีนฮิลคัพ พ.ศ. 2541 ประเทศปากีสถาน - เหรียญทอง ซีเกมส์ พ.ศ. 2542 ประเทศบรูไน - เหรียญทอง ซีเกมส์ พ.ศ. 2544 ประเทศมาเลเซีย- เหรียญทอง ชิงแชมป์เอเซีย พ.ศ. 2545 ประเทศมาเลเซีย- เหรียญทองเอเซียนเกมส์ พ.ศ. 2545 ประเทศเกาหลี - เหรียญทองแดง โกลเด้นเบลท์ พ.ศ. 2546 ประเทศโรมาเนีย - เหรียญทองเวิลด์แชมเปี้ยนชิพ พ.ศ. 2546 ประเทศไทย - เหรียญทอง ซีเกมส์ พ.ศ. 2547 ประเทศเวียดนาม - เหรียญทองแดงชิงแชมป์เอเซีย พ.ศ. 2547 ประเทศฟิลิปปินส์ - เหรียญเงินเอเซียนเกมส์ พ.ศ. 2549 ประเทศกาตาร์ - เหรียญทอง มวยทหารโลก พ.ศ. 2550 ประเทศแอฟริกาใต้ - เหรียญทอง ซีเกมส์ พ.ศ. 2550 ประเทศไทย - เหรียญเงินเวิลด์แชมเปี้ยนชิพ พ.ศ. 2550 ประเทศสหรัฐอเมริกา- เหรียญทอง การแข่งขันมวยสากลสมัครเล่น ในโอลิมปิกเกมส์ ครั้งที่ 29 ประจำปี พ.ศ. 2551 กรุงปักกิ่ง สาธารณรัฐประชาชนจีน

**บันเทิง**
 พิธีกรรายการ เช้านี้...ที่หมอชิต ช่วง กีฬาไทย กีฬาโลก ทางช่อง 7 ออกอากาศทุกวันจันทร์ - วันศุกร์ เวลา 06.00 -07.30 น. (ไม่ได้จัดประจำ)- พิธีกรรายการ เกมกำแพงซ่า น็อกเอาต์ ทางช่อง 7 ออกอากาศทุกวันเสาร์ - วันอาทิตย์ เวลา 18.00 - 18.30 น.- พิธีกรรายการ เกมกำแพงซ่า สไตรค์ ทางช่อง 7 ออกอากาศทุกวันเสาร์ - วันอาทิตย์ เวลา 18.00 - 18.30 น.- กรรมการรายการ กิ๊กดู๋ สงครามเพลง เงินล้าน ทางช่อง 7 ออกอากาศทุกวันอังคาร เวลา 22.30 - 00.10 น.- พิธีกรรายการ Healthy Trip ออกอากาศทุกวันจันทร์ 19.30-20.00 น. ทาง T Sports Channel ช่อง True Visions 68, KU BAND 12657 MHz และทางช่องเคเบิล TV ท้องถิ่น - เป็นนักปั้นฝันในรายการ The Trainer ปั้นฝันสนั่นเวที ปี 3- ผลงานเพลงชุด "นักรักสมัครเล่น"- พิธีกรรายการ อึ้ง ทึ่ง เสียว ทาง ThaiCh8 : ช่อง 8 อาร์เอส ออกอากาศทุกวัน พฤหัสบดี เวลา 15.30 น. , ศุกร์ เวลา 23.10 น. , เสาร์ เวลา 15.00 น.- พิธีกรรายการ ศึกท่อน้ำไทย ลุมพินี ทีเคโอ เกียรติเพชร PPTVHD36 : พีพีทีวี ออกอากาศทุกวันเสาร์ เวลา 16.10-18.00 น.- พิธีกรรายการ เตะสู้ฝัน ทาง ช่อง 7 เอชดี ออกอากาศทุกวันจันทร์ เวลา 18:00-18:45 น.- พิธีกรรายการ สมรภูมิกีฬา All Star Challenge ทางช่อง 7 เอชดี ออกอากาศทุกวันอาทิตย์ เวลา 13:30-14:30 น.- พิธีกรรายการ ศึกมวยกรงแปดเหลี่ยม "Legend Fighting Championships" ทางช่อง 8, YouTube:Legend Fighting Championship, มวยช่อง8 : MuayCh8 ออกอากาศ สัญจรแต่ละครั้ง ร่วมกับ ต้อง-ศุภชัย จิวะอุดมทรัพย์, อ๊อด เคโอ

**ละครโทรทัศน์**
 เทวดาสาธุ (รับเชิญตอน เธอผู้ไม่แพ้) ออกอากาศวันที่ 12 ตุลาคม 2551 ทางช่อง 3- ละครเทิดพระเกียรติ เรื่อง ปิดทองหลังพระ ทางช่อง 9- เหนือเมฆ (พ.ศ. 2553) ทางช่อง 3- นักสู้พันธุ์ข้าวเหนียว (พ.ศ. 2553) ทางช่อง 7- ตะวันเดือด (พ.ศ. 2554) ทางช่อง 3 รับบท สมใจ- ซิทคอม ระเบิดเถิดเทิง (พ.ศ. 2554) ทางช่อง 5 (รับเชิญ)- รักออกอากาศ (พ.ศ. 2555) ทางช่อง 3 รับบท ไมเคิล- เหนือเมฆ 2 มือปราบจอมขมังเวทย์ (พ.ศ. 2555) ทางช่อง 3 รับบท จ่าหวาน- หมวดโอภาส เดอะซีรีส์ปี 2 (พ.ศ. 2555) ทางช่อง 9 (รับเชิญตอน หักเหลี่ยมพี่บิ๊ก1,)- ซิทคอม เป็นต่อ ขั้นเทพ (พ.ศ. 2556) ทางช่องวัน (รับเชิญ)- รักข้ามเส้น (พ.ศ. 2556) ทางช่อง 3 รับบท ฉ่ำ- ชาติเจ้าพระยา (พ.ศ. 2556) ทางช่อง 3 รับบท เดช- ลูกผู้ชายหัวใจเข้ม (พ.ศ. 2557) ทางช่อง 7 รับบท หนานอิน- ลิเกหมัดสั่ง (พ.ศ. 2558) ทางช่อง 8 รับบท แชมป์- เพลงรักเพลงลำ (พ.ศ. 2558) ทางช่อง 7 รับบท น้าบัวเผื่อน- สาวน้อยอ้อยควั่น (พ.ศ. 2558) ทางช่อง 7 รับบท สำลี- ส้มตำแฮมเบอร์เกอร์  (พ.ศ. 2559) ทาง ช่องทรูโฟร์ยู รับบท อั๋น- ชาติพยัคฆ์ (พ.ศ. 2559) ทางช่อง 3  รับบท เที่ยง- มือปราบสายเดี่ยว (พ.ศ. 2559) ทาง ช่อง 3 รับบท ครูสิงห์- ลูกผู้ชายเลือดเดือด (พ.ศ. 2559) ทางช่อง 3 เอสดี รับบท จ่ายิ่ง- Journey The Series ตอน อีสานแซ่บนัว (พ.ศ. 2559) ทางช่อง 3 (รับเชิญ)- เชลยศึก (พ.ศ. 2560) ทางช่อง 8 รับบท ย้อย- A Love To Kill รักซ่อนแค้น (พ.ศ. 2560) ทางช่องวัน 31 รับบท บาร์โค้ด- Bangkok รัก Stories ตอน คนมีเสน่ห์ (พ.ศ. 2560) ทางช่องจีเอ็มเอ็ม 25 รับบท ต๋อย- ซิทคอม รักล้น ๆ คนเต็มบ้าน (พ.ศ. 2561) ทางช่องวัน 31- คุณชายไก่โต้ง (พ.ศ. 2561) ทางช่อง 7 รับบท สมจิตร- แม่สื่อจอมป่วน (พ.ศ. 2561) ทางช่อง 7 รับบท จ๊อด- เส้นสนกลรัก (พ.ศ. 2561) ทางช่อง 3 รับบท น้าไสว- ประกาศิตกามเทพ (พ.ศ. 2561) ทางช่อง 3 รับบท อู๋- สู้ตาย 
นายกระจับ (พ.ศ. 2562) ทาง Line TV Originals รับบท เฮียพล- ซิตคอม สุภาพบุรุษสุดซอย (พ.ศ. 2562) ทางช่องวัน 31 รับบท เกียรติกร รุ่งเรือง (อี๊ด) (รับเชิญ)- กาเหว่า (พ.ศ. 2563) ทางช่อง 7 รับบท บุญโทน- วาสนารัก (พ.ศ. 2563) ทางช่อง 3 รับบท ครูศักดา (รับเชิญ)- มนต์รักหนองผักกะแยง (พ.ศ. 2564) ทางช่อง 3 รับบท สมศักดิ์ แสนบุญมี- ภูผาผีคุ้ม (พ.ศ. 2564) ทางช่องวัน 31 รับบท ผีอ่ำ- สัจจะในชุมโจร (เสือสั่งฟ้า 3) (พ.ศ. 2565) ทางช่อง 7 รับบท จ่าดับ โพระดก- ข้าวเหนียวทองคำ (พ.ศ. 2566) ทางช่องวัน 31 รับบท กำนันทองดี- มวยสะดิ้ง หมัดซิ่งสายฟ้า (พ.ศ. 2566) ทางช่อง 8 รับบท สมคิด พิชิตแข้ง- ดอนบ้านดอย ปอยบ้านทุ่ง (พ.ศ. 2566) ทางช่องไทยรัฐทีวี รับบท กำนันถึก- เจ้าสาวบ้านไร่ (พ.ศ. 2566) ทางช่อง 3 HD รับบท ลุงรงค์- มือปราบมหาอุตม์ (พ.ศ. 2567) ทางช่อง 3 HD รับบท จ่าแดง- แผนรักหักคานลุง (พ.ศ. 2568) ทางช่อง 3 HD รับบท แสน- ดุจจันทร์ดั้นเมฆ (พ.ศ. 2568) ทางช่อง 7 รับบท ลุงคำจันทร์

**ภาพยนตร์**
 บุญชู จะอยู่ในใจเสมอ (พ.ศ. 2553)- รายการ ดาราการ์ตูน (พ.ศ. 2554)- ปฏิบัติการกู้หวย (พ.ศ. 2565)

**ซีรีส์**
 ชุมชนสมหวัง หมู่ 8 (พ.ศ. 2563)

**รางวัลที่ได้รับ**
 รางวัลลูกที่มีความกตัญญูกตเวทีอย่างสูงต่อแม่ (ลูกดีเด่น) ประเภทข้าราชการ ทหาร ตำรวจ งานวันแม่แห่งชาติ พ.ศ. 2552 จัดโดยสภาสังคมสงเคราะห์แห่งประเทศไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รายงานข่าวสมจิตรคว้าเหรียญทองโอลิมปิก
หมวดหมู่:บุคคลจากอำเภอเมืองนครราชสีมา
หมวดหมู่:นักมวยสากลสมัครเล่นชาวไทยชุดโอลิมปิก 2004
หมวดหมู่:นักมวยสากลสมัครเล่นชาวไทยชุดโอลิมปิก 2008
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญทองเอเชียนเกมส์ชาวไทย
หมวดหมู่:นักกีฬาเหรียญเงินเอเชียนเกมส์ชาวไทย
หมวดหมู่:นักกีฬาไทยที่ได้เหรียญทองโอลิมปิก
หมวดหมู่:ทหารบกชาวไทย
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:บุคคลในวงการมวยไทย
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:นักมวยไทยชายชาวไทย
หมวดหมู่:นักมวยจากจังหวัดนครราชสีมา